
33.
Par Ogres novada pašvaldības projekta “Būvprojekta izstrāde auto stāvlaukumam Komunālajā ielā 6, Ķegumā, autoruzraudzība, būvniecība” īstenošanai nepieciešamā finansējuma apmēru

Ogres novada pašvaldības budžetā 2026. gadam projektam “Būvprojekta izstrāde auto stāvlaukumam Komunālajā ielā 6, Ķegumā, autoruzraudzība, būvniecība“ būvniecībai 2026. gadā bija paredzēts 44294.20 EUR. Saskaņā ar veikto publisko iepirkumu atbilstošā pretendenta piedāvātā būvniecības līgumcena ir 60162.91 EUR (ar PVN). Lai varētu īstenot šo projektu, nepieciešams lemt par projekta budžeta palielinājumu par 15868.71 EUR (piecpadsmit tūkstoši astoņi simti sešdesmit astoņi euro, 71 cents).
Pamatojoties uz Pašvaldību likuma 4. panta pirmās daļas 3. punktu, likuma “Par pašvaldību budžetiem” 30. pantu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Atbalstīt finansējuma pārdali Ogres novada pašvaldības 2026. gada budžetā, nodrošinot Ogres novada pašvaldības projekta “Būvprojekta izstrāde auto stāvlaukumam Komunālajā ielā 6, Ķegumā, autoruzraudzība, būvniecība” (valdības funkcija 04.51057, EKK 5200)  budžeta palielinājumu līdzekļiem 2026.gadam par 15868.71 EUR (piecpadsmit tūkstoši astoņi simti sešdesmit astoņi euro, 71 cents), pārvirzot tos no projekta “Mednieku ielas posma pārbūve no Mežezera ielas līdz Ogres meža tehnikumam, būvuzraudzība, projektēšana” (valdības funkcijas 04.51058, EKK 5200).
2. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

